Carl Albert Andersen
Store norske leksikon,Sport og spill,Friidrett,Hopp
Carl Albert Andersen var en norsk idrettsutøver som drev med friidrett og turn. Han representerte IF Ørnulf, Oslo og Oslo Turnforening.
Andersen kom på tredjeplass i stavsprang under OL i Paris i 1900 med 3,20 meter som var nordisk rekord. I dette mesterskapet ble det bare utdelt gull- og sølvmedaljer. Andersen tok også fjerdeplass i høyde med et hopp på 1,70 meter.Han vant olympisk gull i lagturn under ekstralekene i Athen i 1906 og tok OL-sølv i samme gren i London i 1908.Andersen ble norgesmester i både stavsprang og høyde i 1896 med henholdsvis 2,65 meter og 1,60 meter, i 1897 med 2,90 meter og 1,67 meter og i 1900 med 3,10 meter og 1,65 meter. Han satte norske rekorder i begge øvelser. Les mer i Store norske leksikon friidrett turn